**GODIŠNJI IZVJEŠTAJ**

O IZVRŠENJU FINANCIJSKOG PLANA ZA 2023. GODINU

**DJEČJEG VRTIĆA MORE**

- ZA RAZDOBLJE 01.01.- 31.12.2023. GODINE

**1. OBRAZLOŽENJE OSTVARENJA PRIHODA I PRIMITAKA TE RASHODA I IZADATAKA**

**PRIHODI I PRIMICI**

Planirani prihodi za 2023 godinu su 2.838.966,00 eura, a u periodu od 01.01. – 31.12.2023 godine ostvareni su u ukupnom iznosu od 2.680.844,21 eura ili 94,43%. Prihodi se ostvaruju iz izvora 1100, 3100, 4400,5200, 5710, 5760, 6200 . U periodu do 31.12.2023. godine iz izvora 1100 ostvareni su prihodi u iznosu od 2.112.164,19 eura što je 95,80% planiranog iznosa, odnosno 78,78 % cjelokupnih godišnjih prihoda, iz izvora 3100 41.338,63 eura ili 110,91 % planiranih prihoda odnosno 1,54 % cjelokupnih prihoda, iz izvora 4400 465.468,12 eura ili 98,69% planiranog iznosa odnosno 17,36 % cjelokupnih godišnjih prihoda, iz izvora 5200 32.197,85 eura što je 94,34% planiranog iznosa odnosno 1,2 % cjelokupnih godišnjih prihoda, iz izvora 5710 19.151,12 eura ili 74,48% planiranog iznosa odnosno 0,71% cjelokupnih godišnjih prihoda, iz izvora 5760 8.934,30 eura ili 33,61% planiranog iznosa odnosno 0,53% cjelokupnih godišnjih prihoda (u planirane prihode dodan je višak prethodnog razdoblja pa je zato ostvarenje manje), iz izvora 6200 1.850,00 eura ili 100,00% planiranog iznosa odnosno 0,06 % cjelokupnog godišnjeg prihoda. U prihode je dodan i višak sredstava iz 2022. godine u iznosu od 37.219,00 eura raspodijeljen na slijedeće pozicije: izvor 9440 28.979,00 eura, izvor 9571 7.555,00 eura i izvor 9730 685,00 eura

**RASHODI I IZDACI**

Planirani rashodi za 2023 godinu su 2.838.966,00 eura , a u periodu od 01.01. – 31.12.2023. godine ostvareni su u ukupnom iznosu od 2.486.532,88 eura ili 87,59 % planiranog iznosa. Rashodi se ostvaruju iz izvora 1100, 3100, 4400, 5710, 5760, 6200, 9440, 9571 i 9730. U periodu do 31.12.2023 godine iz izvora 1100 ostvareni su rashodi u iznosu od 2.077.307,67 eura ili 94,22 % planiranog iznosa, odnosno čine 83,55 % ukupnih rashoda. Iz izvora 3100 ostvareni rashodi su 36.957,38 ili 99,00 % planiranog iznosa, odnosno 1,49 % ukupnih rashoda, iz izvora 4400 ostvareni su rashodi u iznosu od 271.548,86 eura ili 57,58 % planiranog iznosa, odnosno 10,92% ukupnih rashoda, iz izvora 5710 ostvareni su rashodi u iznosu od 18.284,73 eura ili 71,11% planiranih iznosa, odnosno 0,73% ukupnih rashoda, iz izvora 5760 ostvareni su rashodi u iznosu od 18.543,47 eura ili 69,76% planiranih rashoda, odnosno 0,74% ukupnih rashoda, iz izvora 5200 ostvareni su rashodi od 32.197,85 eura ili 94,34% planiranog iznosa, odnosno 1,29 % ukupnih rashoda, iz izvora 6200 ostvareni su rashodi od 1.344,28 eura ili 82,47% planiranog iznosa, odnosno 0,06% ukupnih rashoda, iz izvora 9440 ostvareni su rashodi od 22.461,56 eura ili 77,51% planiranih iznosa, odnosno 0,90% ukupnih rashoda, iz izvora 9571 ostvareni su rashodi u iznosu od 7.346,47 eura ili 97,24% planiranog iznosa, odnosno 0,29% ukupnih rashoda i iz izvora 9730 ostvareni su rashodi u iznosu od 541,61 eura ili 79,07% planiranog iznosa, odnosno 0,03% ukupnih rashoda.

**REZULTAT**

Ukupni rezultat prihoda i rashoda je slijedeći: prihodi su ostvareni u iznosu od 2.680.844,21 eura, dok su rashodi ostvareni u iznosu od 2.486.532,88 što pokazuje da je godišnji rezultat višak sredstava od 204.932,37 eura koji se sastoji od slijedećih iznosa po izvorima.

Po izvoru 1100: manjak u iznosu od 8.120,26 eura i manjak će biti pokriven sredstvima iz Grada u toku 2024. godine.

Po izvoru 3100: višak u iznosu od 4.381,25 eura i biti će namjenski utrošen za potrebe Ustanove

Po izvoru 4400: višak u iznosu od 200.436,82 eura i biti će namjenski utrošen za potrebe Ustanove

Po izvoru 5710: višak u iznosu od 1.074,52 eura i biti će namjenski utrošen za potrošni materijal za rad s djecom i didaktičku opremu

Po izvoru 5760: višak u iznosu od 6.730,42 i biti će namjenski utrošen za završetak projekata po Erasmus+ projektu koji je u tijeku.

Po izvoru 6200: višak u iznosu od 285,72 eura i biti će namjenski utrošen za potrebe Ustanove

Po izvoru 7300: višak u iznosu od 143,90 eura i biti će namjenski utrošen za potrebe Ustanove

**NAZIV PROGRAMA: 1117 Programska djelatnost Dječjeg vrtića MORE**

* **A111701 Odgojno, administrativno i tehničko osoblje –** ukupni rashodi ostvareni su u iznosu od 1.724.250,41 eura, odnosno 91,12% u odnosu na plan. Opći cilj ovog programa bio je osigurati plaće za sve zaposlene u Dječjem vrtiću More, kao i popuniti sva sistematizacijom predviđena radna mjesta. Rashodi se financiraju iz dva izvora i to u slijedećim iznosima: izvor 1100 u iznosu od 1.638.060,00, odnosno 95,00% ukupnih rashoda i izvor 4400 u iznosu od 86.190,00 eura odnosno 5,00% ukupnih rashoda. Posebni cilj bio je omogućiti zadovoljavajući standard zaposlenicima, te stvoriti uvjete za bolja materijalna prava svih zaposlenika. Od 28.06.2023 godine primjenjivao se novi Kolektivni ugovor.
* **A111702 Programska djelatnost ustanove –** ukupni rashodi ostvareni su u iznosu od 364.541,66 eura, odnosno 71,00 % u odnosu na plan. Opći cilj ovog programa bio je zadovoljiti potrebe roditelja/skrbnika djece predškolskog uzrasta na području Grada Rijeke, te popuniti kapacitete Ustanove sukladno zakonskim standardima. Svi kapaciteti u potpunosti su popunjeni, a planirani rashodi bili su dostatni za podmirenje svih rashoda poslovanja. Unutar ove aktivnosti podmiruju se naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, ostali nespomenuti rashodi poslovanja te ostali financijski rashodi. Mjerilo rezultata je broj upisane djece od 515 na dan 31.12.2023. godine, što daje ukupan rashod za razdoblje od 707,85 eura, odnosno 58,99 eura euro mjesečno po djetetu, unutar ove aktivnosti.
* **A111703 Programi javnih potreba u području predškolskog odgoja- predškola, programi za djecu nacionalnih manjina, darovitu djecu i djecu s teškoćama –** ukupni rashodi ostvareni su u iznosu od 18.015,89 eura, odnosno 70,80% u odnosu na plan. Sredstva se odnose na sredstva iz državnog proračuna. Plan je izrađen na temelju broja djece s teškoćama u posebnim i redovnim skupinama u integraciji, predškoli, darovite djece i djece pripadnika nacionalnih manjina. Opći cilj ovog programa bio je zadovoljiti financijske potrebe u okviru dodijeljenih sredstava te omogućiti poboljšanje kvalitete programa za koji su sredstva doznačena.
* **A111705 Otplata zajma –** ukupni rashodi ostvareni su u iznosu od 281.198,91 eura, odnosno 99,79% u odnosu na planirano. Opći cilj programa bio je osigurati financijska sredstva za uredno podmirenje obveza. Mjerilo rezultata je podmirenje svih obveza u ugovorenom roku tijekom izvještajne godine. Osigurana financijska sredstva bila su dostatna za podmirenje svih obveza.
* **K111704 Nabava opreme –** ukupni rashodi ostvareni su u iznosu od 79.983,64 eura odnosno 82,73 % u odnosu na plan. Opći cilj ovog programa bio je osigurati opremanje Ustanove sukladno zakonskim standardima te osigurati financijska sredstva za zamjenu dotrajale opreme u svim objektima i opremiti novi podcentar. Rashodi sufinancirani iz tri izvora. Rashodi na Izvoru 1100 su u iznosu od 47.561,83 eura što iznosi 60,59% planiranog iznosa po tom izvoru, a 59,46 % ukupnog rashoda, rashodi na izvoru 4400 su u iznosu od 2.472,63 eura što iznosi 97,17 % ukupno planiranih rashoda na izvoru, odnosno 3,09 % ukupnih rashoda i rashodi po izvoru 5200 u iznosu od 29.949,18 eura što iznosi 192,83 % u odnosu na planirani iznos a 37,45% od ukupnih rashoda.
* **T111713 ERASMUS+ UrbSTEAM - EU** – ukupni rashodi ostvareni su u iznosu od 14.202,01 eura odnosno 63,36% u odnosu na plan. Rashodi su planirani na osnovu viška sredstava iz prethodnog razdoblja (2022. godina) i planiranih rashoda prvotnim planom za 2023. godinu. Cilj ovog tekućeg projekta je što kvalitetnije predstavljanje Ustanove, te realizacija samog projekta. Mjerilo rezultata je uspješnost provedbe i predstavljanje Ustanove na europskoj razini u okviru dodijeljenih financijskih sredstava. Projekt traje 2 godine, u razdoblju od 21.02.2022. do 20.02.2024 i cjelokupna vrijednost projekta je 181.101,00 eura od čega je vrtiću dodijeljeno 23.349,00.eura a rezultat će biti mjerljiv nakon završetka projekta. Projekt je financiran od strane Agencije za mobilnost u okviru Sporazuma o dodjeli bespovratnih sredstava.
* **T111715 ERASMUS+ SMALLSCALE – RAŠIRI KRILA MALIM KORACIMA – EU-** ukupni rashodi ostvareni su u iznosu od 4.304,46 eura odnosno 4% više od planiranog iznosa. Projekt je završen u kolovozu 2023.

Sastavila Ravnateljica

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Kristina Tabako Jasna Crnčić